# name
Abordatge de l'obesitat en atenció primària

# metadata.dc.description.abstract[].value
L'obesitat és, sens dubte, una de les patologies que cada vegada és més observada en atenció primaria i la prevalença de la qual augmenta de manera important en totes les societats occidentals. En el nostre país els estudis epidemiològics realitzats al respecte són escassos, tot i que es calcula que la seva prevalença oscil·la entre el 20-30% o, fins i tot, el 50% segons les zones. No hem d'oblidar que l'obesitat es troba associada a nombroses patologies com la hipertensió arterial, la diabetis, malalties cardiovasculars, dislipèmia, insuficiència respiratòria, artropatia degenerativa, etc., agreujant l'evolució de les unes i sent causes més o menys directa de les altres. Totes aquestes malalties són motiu de consulta habitual en l'atenció primària. Els tractaments utilitzats són múltiples, tot i que es podrien resumir en quatre: dieta, modificació del comportament, fàrmacs anorexígens i cirurgia. Els que han donat millors resultats són els dos primers, utilitzats de manera combinada i que foren els que decidírem de posar en marxa en el nostre centre. En els següents apartats s'explicarà quina és la sistemàtica d'actuació davant un pacient obès que acudeix a una consulta de medicina general (un metge i un ATS) d'un centre d'assistència primària de la Seguretat Social.

# metadata.dc.publisher[].value
Acadèmia de Ciències Mèdiques i de la Salut de Catalunya i de Balears

# metadata.dc.source[].value
Articles publicats en revistes (Medicina)

# metadata.dc.title[].value
Abordatge de l'obesitat en atenció primària